Go ka direga gore ka ge puku ya The Histories e be e leka go akaretša ditiragalo tša nakong e fetilego tšeo di diregilego go fihla ka nako yeo, mongwadi wa Molatine e lego Cicero (106-43 B.C.E.) o ile a bitša Herodotus gore ke Tate wa Histori. Tselapedi o ile a ya go Sefularo a mmotša gore o bone mosadi Moletji mo ba rego ke Bloodriver gomme o rata go mo nyala. Sefularo a bela kudu mo e bego e re o a gafa. A rata go tseba gore ke lebaka lefe le le dirago gore a gopole go nyala mosadi wa bobedi. Tselapedi a fetola ka go gatelela a re: "Ke bolawa ke go thwala batho ba go rekiša ka lebenkeleng la ka ke ba lefa kgwedi ka kgwedi ka go re wena ga o tsebe le mo 'A' e kgonametšego gona. Ke nyaka mosadi yo a tla nthušago ka go rekiša, go lekola ditšhelete le go ya go reka ge nna ke swerwe ke mabaka a mangwe a kgwebo. Wena o dio ba wa go apea magobe le merogo." Le ge Sefularo a ile a kgopša, o ile a hloka se a ka se dirago ka go re ka nnete o be a sa thuše Tselapedi ka selo ge e se go hlokomela legae la bona.